CELEX: 62011TN0098
Language: da
Date: 2011-02-17 00:00:00
Title: Sag T-98/11 P: Appel iværksat den 17. februar 2011 af AG til prøvelse af Personalerettens kendelse af 16. december 2010 i sag F-25/10, AG mod Parlamentet

16.4.2011   
            
            
               DA
            
            
               Den Europæiske Unions Tidende
            
            
               C 120/15
            
         Appel iværksat den 17. februar 2011 af AG til prøvelse af Personalerettens kendelse af 16. december 2010 i sag F-25/10, AG mod Parlamentet
   (Sag T-98/11 P)
   2011/C 120/36
   Processprog: fransk
   
      Parter
   
   
      Appellant: AG (Bruxelles, Belgien) (ved advokaterne S. Rodrigues, A. Blot og C. Bernard-Glanz)
   
      Den anden part i proceduren: Europa-Parlamentet
   
      Appellantens påstande
   
   Appellanten har nedlagt følgende påstande:
   
               —
            
            
               Appellen fremmes til realitetsbehandling.
            
         
               —
            
            
               Personalerettens kendelse af 16. december 2010 i sag F-25/10 ophæves.
            
         
               —
            
            
               Appellanten gives medhold i de ved Personaleretten nedlagte påstande om annullation og erstatning.
            
         
               —
            
            
               Europa-Parlamentet betaler sagens omkostninger ved begge instanser.
            
         
      Anbringender og væsentligste argumenter
   
   Appellanten har til støtte for appellen fremsat et enkelt anbringende om forkert gengivelse af de beviser, der blev fremlagt for første instansen, om tilsidesættelse af retssikkerhedsprincippet og om krænkelse af retten til effektive retsmidler, for så vidt som:
   
               —
            
            
               ingen sagsakter gjorde det muligt for Personaleretten at antage, at appellanten havde udvist mangel på omhu ved ikke at holde øje med sin post under juleferien, en periode, hvor postbudet indfandt sig på hendes bopæl for at overbringe hende det anbefalede brev fra Parlamentet med svar på hendes klage.
            
         
               —
            
            
               Personaleretten ikke har redegjort for, hvad der skal forstås ved »forlænget« ferie.
            
         
               —
            
            
               Personaleretten antog, at den meddelelse om, at der lå et anbefalet brev til afhentning, som appellanten fandt i sin postkasse efter sin hjemkomst fra ferie, nødvendigvis vedrørte brevet fra Parlamentet med svaret på hendes klage.